**LEŅĶI, TO VEIDI**

**Skolēnam sasniedzamais rezultāts:**

**9. Formulē pieņēmumu par leņķu īpašībām, balstoties uz konkrētiem**

**mēģinājumiem un spriedumiem.**

*Uzdevumu piemēri*

9.1. Izpildi prasīto!

a) Uzzīmē izstieptu leņķi un novelc staru, kas to sadala blakusleņķos!

b) Izmēri un pieraksti blakusleņķu lielumus grādos!

c) Vēro klasesbiedru iegūtos rezultātus!

d) Izvirzi pieņēmumu par blakusleņķu summu!

Šis uzdevums skolēniem tiek piedāvāts pirms blakusleņķu īpašības formulēšanas. Skolotājs organizē katra skolēna vai pāra rezultātu apkopošanu uz tāfeles.